**UTORAK, 24.3**.2020.

Dragi moji, vani snijeg! Istina, malo kasni, ali danas treba ići van i staviti u pamćenje igre na snijegu krajem ožujka. Kad kroz sve prozore pozdravljamo proljeće. No, nas ništa više ne može iznenaditi. Brzo riješite zadatke i otiđite van na igru.

**HRVATSKI JEZIK**

Poslušali ste priču Vjetar i sunce. Ponovili ste sve o upravnom i neupravnom govoru. Riješite kviz, a tekst iz zadnjeg zadatka prepišite ispravno u bilježnicu.

* Upravni i neupravni govor – [ponavljanje](https://www.bookwidgets.com/play/DGP2Z4)

Zatim još u bilježnicu riješite nekoliko zadataka, ne morate prepisivati upute:

Upravni i neupravni govor (vježbanje i ponavljanje)

1. OZNAČI UPRAVNI GOVOR U REČENICAMA. PRIPAZI NA PISANJE VELIKOG SLOVA, NAVODNIKA I DVOTOČJA.
2. Tata je rekao idemo u kino.
3. Hura viknula sam a što ćemo gledati?
4. Bilo što, samo da je zabavno rekao je tata.
5. Ja ću kupiti kokice govorila sam na izlasku i neko piće.
6. Tata je dodao požurimo da ne zakasnimo.
7. REČENICE IZ 3. ZADATKA PREOBLIKUJ U NEUPRAVNI GOVOR.

3. NEUPRAVNI GOVOR PREOBLIKUJ U UPRAVNI GOVOR.

a) Majka je rekla da će ići u kupovinu.

b) Ana ju je pitala što će kupiti.

c) Ivo ju je pitao kada će se vratiti.

**PRIRODA I DRUŠTVO**

Uz kviz ste ponovili gradivo o životnim uvjetima. Nastavite proučavati temu Hrvatska u europskom okružju. Polako čitajte tekst na 90. i 91. str. pod nazivom Hrvatska u Europskoj uniji. Pažljivo pogledajte fotografije. Zatim u bilježnicu napišite naslov i odgovorite na pitanja:

*1.Koji je cilj Europske unije kao zajednice europskih država?*

*2.Kada je Hrvatska postala punopravna članica Europske unije?*

*3. Koje simbole ima Europska unija?*

*4. Opiši njezinu zastavu.*

*5. Kako se zove njezina himna?*

*6. Kako se zove novac koji je službeno u uporabi u većini država članica Europske unije?*

Proučite ppt prezentaciju koja se nalazi u 4.r. na web stranici naše škole. Poslušaj *Odu radosti* Ludwiga van Beethovena.  Nacrtaj zastavu Europske unije i riješi zadatke u radnoj bilježnici na 109. str. Snimi riješenu stranicu u WhatsApp grupu da međusobno provjerite odgovore.

**MATEMATIKA**

Danas ste čuli sve o kvadratnoj mreži. To ćemo uskoro vježbati, ali prije moramo dobro ponoviti sve o opsegu pravokutnika i kvadrata. Riješite zadatke u radnoj bilježnici na 87. i 88. str. te u zbirci zadataka 86. str. Imate vremena do četvrtka. Nakon što sve ponovite, vrednujte sami sebe da vidite treba li pojačati vježbanje. U bilježnicu zapišite tvrdnje i pored svake ucrtajte strelicu koja govori kako ste to naučili i uvježbali. To mi obavezno snimite i pošaljite.

SAMOPROCJENA VLASTITOG RADA:

Prepoznajem i označavam dužine koje omeđuju pravokutnik i kvadrat.

Prepoznajem i označavam stranice pravokutnika i kvadrata.

Prepoznajem i označavam vrhove pravokutnika i kvadrata.

Prepoznajem  susjedne stranice pravokutnika i kvadrata.

Prepoznajem i razlikujem nasuprotne stranice pravokutnika i kvadrata.

Samostalno i točno mjerim duljinu stranica pravokutnika i kvadrata.

Samostalno, pravilno i precizno crtam pravokutnik i kvadrat služeći se geometrijskim priborom.

Točno i samostalno izračunavam opseg pravokutnika.

Točno i samostalno izračunavam opseg kvadrata.

Točno i samostalno izračunavam duljinu stranice kvadrata ako mi je poznat opseg.

MOGU BOLJE

DJELOMIČNO

U POTPUNOSTI

Obavezno otiđite van na snijeg! Budite zdravi!

učiteljica Pavica